

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-1.005 „Окончателно преустановяване на риболовните дейности“, вид дейност „Окончателно преустановяване на риболовните дейности” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-4145/21.08.2025 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.005-Q001

Подател: e-mail: mariananonova@abv.bg

Дата: 06.08.2025 г.

**Въпрос:**

„Уважаеми госпожи и господа,

Във връзка с процедура чрез подбор на проекти BG14MFPR001-1.005 „Окончателно преустановяване на риболовните дейности“ по Програма за морско дело, рибарство и аквакултури 2021-2027 и настоящият прием, имаме следният въпрос:

Въпрос 1: По отношение на т. 11. Допустими кандидати от УК и по - конкретно текста:

„...Риболовният кораб, за който се кандидатства, следва да е извършвал риболовна дейност в морето в продължение на най-малко 90 дни на година през последните две календарни години, предхождащи датата на подаване на формуляра за кандидатстване.

ВАЖНО: За риболовен ден се счита периодът от 0:00 часа до 24:00 часа на всеки календарен ден, независимо от броя на излизанията на риболовния кораб и броя на декларациите за произход по чл. 20 от ЗРА за посочения период от 0:00 часа до 24:00 часа на този ден. критерии, въпросът ни е следния...“

Въпросът ни е: Как точно се изчисляват двете календарни години, предхождащи датата на подаване на формуляра за кандидатстване?

Следва ли да се разбира че една календарна година е 365 дневен период, който обхваща от определен календарен ден на предходната година, до датата на подаване на формуляра за кандидатстване. Или календарната година е периода от 01 януари – 31 декември.

Моля да разясните и ако може да дадете пример. Ако кандидатстването е например на 10.09.2025г как да преброим дните?

С уважение:

Димитър Богоев“

**Отговор:**

Във връзка с условието за допустимост на кандидатите относно изискването по чл. 20, параграф 3, б) от Регламент (ЕС) 2021/1139 риболовният кораб, за който се кандидатства, следва да е извършвал риболовна дейност в морето в продължение на най-малко 90 дни на година през последните две календарни години, предхождащи датата на подаване на формуляра за кандидатстване, следва да имате предвид, че двете календарни години, предхождащи датата на подаване на формуляра за кандидатстване се изчисляват по следния начин:

За календарна година се счита периодът от 01 януари до 31 декември (дванадесет календарни месеца). За да изпълни условията на допустимост следва кандидатът да е извършвал риболовна дейност в морето в продължение на най-малко 90 дни за всяка календарна година за две предходни години преди тази, през която подава формуляр за кандидатстване.

В случай че кандидатът възнамерява да подаде формуляр за кандидатстване на 10.09.2025 г. последните две календарни години са 01 януари – 31 декември 2023 г. и 01 януари – 31 декември 2024 г., през които следва кандидатът да е извършвал риболовна дейност в морето в продължение на най-малко 90 дни за всяка календарна година.